open-index/open-wikipedia-markdown huggingface dataset:
Φυσικο-γεωγραφικά χαρακτηριστικά του Αρτσάχ

thumb|δεξιά|Οροσειρά Μραβ
Το Αρτσάχ βρίσκεται στο βορειοανατολικό τμήμα των αρμενικών υψιπέδων στο νοτιοανατολικό τμήμα του Μικρού Καυκάσου. Το δυτικό τμήμα της κοιλάδας του Κύρου-Αράξη βρίσκεται στην περιοχή. Η επιφάνεια είναι κυρίως ορεινή, με πλαγιές από τα βορειοδυτικά προς τα νοτιοανατολικά. Το μέσο υψόμετρο της περιοχής είναι 1100 μέτρα πάνω από την επιφάνεια της θάλασσας, το υψηλότερο σημείο είναι το Όρος Αριουτιάν (3724 μ., Κορυφογραμμή Μραβ), το χαμηλότερο σημείο είναι η κοιλάδα Σεβτζούρ (112 μ., περιοχή Μαρτουνί). Μία από τις υψηλότερες κορυφές είναι το Μραβ (3343 μ.). Στα νοτιοανατολικά του Μραβ, χαμηλές, απότομες και επικίνδυνες πλαγιές χαράσσονται στην επικράτεια της χώρας από τον ποταμό Ταρτάρ (Τρτου) με βαθιά φαράγγια και κοιλάδες ποταμών. Σχηματισμοί παγετώνων διατηρούνται στα υψίπεδα της οροσειράς.

Κατηγορία:Ναγκόρνο-Καραμπάχ
Άγκιτσι

Το **Άγκιτσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ντέρβεντα και εντός της Σερβικής Δημοκρατίας της Βοσνίας. Σύμφωνα με τα αποτελέσματα της απογραφής του 2013, αριθμούσε  κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Άγκιτσι αριθμούσε  κατοίκους, οι οποίοι ήσαν κατανεμημένοι ως κάτωθι:

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί της Ντέρβεντα
Μαυροβουνιακές προεδρικές εκλογές (2018)

**Προεδρικές εκλογές** διεξήχθησαν στο Μαυροβούνιο στις 15 Απριλίου του 2018.  Ο πρώην πρωθυπουργός Μίλο Τζουκάνοβιτς από το κυβερνών Δημοκρατικό Κόμμα των Σοσιαλιστών (DPS) εξελέγη πρόεδρος του Μαυροβουνίου στον πρώτο γύρο.

## Εκλογικό σύστημα
Ο Πρόεδρος του Μαυροβουνίου εκλέγεται χρησιμοποιώντας το σύστημα των δύο γύρων. Εάν κανένας υποψήφιος δεν λάβει την πλειοψηφία των ψήφων στον πρώτο γύρο, διεξάγεται τελικός γύρος δύο εβδομάδες αργότερα. Προκειμένου να υποβάλουν την υποψηφιότητά τους στην Κρατική Εκλογική Επιτροπή, οι υποψήφιοι απαιτείται να συλλέξουν 7.993 υπογραφές. Νέος πρόεδρος εκλέγεται κάθε πέντε χρόνια, και μπορεί να υπηρετήσει μόνο μέχρι δύο θητείες.

## Εκστρατεία
Ο απερχόμενος πρόεδρος Φίλιπ Βουγιάνοβιτς δεν μπορούσε να διεκδικήσει επανεκλογή, έχοντας ήδη υπηρετήσει δύο θητείες ως Πρόεδρος. Ο αρχηγός του κυβερνώντος κόμματος DPS, Μίλο Τζουκάνοβιτς, ο οποίος ήταν ο επικρατέστερος νικητής από τα μέσα μαζικής ενημέρωσης, αρχικά απέρριψε την πιθανότητα  να είναι υποψήφιοςς για την προεδρία. Τον Μάρτιο του 2018 επιβεβαίωσε ότι θα είναι υποψήφιος πρόεδρος, υποστηριζόμενος από τον εταίρο του DPS στον κυβερνητικό συνασπισμό, το Κόμμα των Φιλελευθέρων (LP), καθώς και άλλα κόμματα στην κυβέρνηση, όπως οι Σοσιαλδημοκράτες (SD), η Κροατική Πρωτοβουλία Πολιτών (HGI), η Νέα Δημοκρατική Δύναμη (FORCA), Δημοκρατική Ένωση Αλβανών (DUA) και το Κόμμα Μουσουλμάνων της Βοσνίας (BS).

Έπειτα από μια σειρά αποτυχημένων προσπαθειών από το σύνολο της αντιπολίτευσης να προτείνουν κοινό υποψήφιο, ήταν σαφές ότι η αντιπολίτευση θα είχε περισσότερους υποψηφίους. Στις 9 Μαρτίου 2018, η προεδρία του συνασπισμού Δημοκρατικό Μέτωπο (DF) αποφάσισε να στηρίξει την υποψηφιότητα του ανεξάρτητου υποψηφίου Μλάντεν Μπογιάνιτς,ο οποίος στο παρελθόν είχε προταθεί από το Δημοκρατικό Μαυροβούνιο (DCG) και την Ενωμένη Δράση για τη Μεταρρύθμιση (URA) Η προεδρία του Ενωμένου Μαυροβούνιου (UCG) αποφάσισε να υποστηρίξει την υποψηφιότητά του αρχηγού του κόμματος Γκόραν Ντανίλοβιτς. Η ηγεσία του σοσιαλδημοκρατικού Κόμματος (SDP) στήριξετην υποψηφιότητα της βουλευτή Ντραγκίνια Βουκσάνοβιτς, ως πρώτης γυναίκας υποψήφιας. Στις 21 Μαρτίου ο Ντανίλοβιτς απέσυρε την υποψηφιότητά του και αποφάσισε να στηρίξει την υποψηφιότητα του Μπογιάνιτς.

## Υποψήφιοι
Η Μαυροβουνιακή Κρατική Εκλογική Επιτροπή (DIK) επιβεβαίωσε επτά υποψηφίους.Οι αριθμοί των υποψηφίων αποφασίστηκαν χρησιμοποιώντας με τυχαία κλήρωση στις 28 Μαρτίου.

## Αποτελέσματα
Ο Μίλο Τζουκάνοβιτς, υποψήφιος του συνασπισμού υπό το DPS, κέρδισε τις εκλογές στον πρώτο γύρο, κερδίζοντας το 53,9% των ψήφων. Ο ανεξάρτητος υποψήφιος της αντιπολίτευσης Μλάντεν Μπογιάνιτς ήρθε δεύτερος με 33,4% της λαϊκής ψήφου, ενώ η Ντραγκίνια Βουκσάνοβιτς (SDP) ήταν τρίτη με 8,2%.

## Παραπομπές


2018
Μαυροβ
Σκαθάρι καμηλοπάρδαλη

Το **σκαθάρι καμηλοπάρδαλη** (*Trachelophorus giraffa*) είναι ένα σκαθάρι ενδημικό στη Μαδαγασκάρη. 

## Παραπομπές


Κατηγορία:Κολεόπτερα
Καλόβολος Πάτμου

Ο **Καλόβολος** είναι νησίδα των Δωδεκανήσων η οποία ανήκει στη συστάδα των Αρκιών. Βρίσκεται στα νοτιοδυτικά του συμπλέγματος και βόρεια των Λειψών. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Falco eleonorae, Larus audouinii, Phalacrocorax aristotelis* και *Puffinus yelkouan*. Το 2001 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Πρόεδρος του Μαυροβουνίου

Ο **Πρόεδρος του Μαυροβουνίου** (μαυροβουνιακά: *Predsjednik Crne Gore*, *Predśednik Crne Gore*) είναι ο αρχηγός του κράτους του Μαυροβουνίου. Το Γαλάζιο Παλάτι στην Τσέτινιε αποτελεί την επίσημη κατοικία του προέδρου. Η θητεία του είναι πενταετής και εκλέγεται από τον λαό. Σημερινός πρόεδρος είναι ο Γιάκοβ Μιλάτοβιτς, από το 2023.

## Καθήκοντα

Στο Άρθρο 88 του Συντάγματος αναφέρεται ότι καθήκοντα του Προέδρου είναι να: 
#εκπροσωπεί τη χώρα στο εσωτερικό και διεθνώς,
#να υπογράφει νομοσχέδια,
#να προκηρύσσει εκλογές για τη Συνέλευση,
#να προτείνει στη Συνέλευση υποψήφιους για την πρωθυπουργία  και για τον πρόεδρο και τους δικαστές του Συνταγματικού Δικαστηρίου,
#να προτείνει στη Συνέλευση τη διεξαγωγή ενός δημοψηφίσματος,
#να χορηγεί αμνηστία για ποινικά αδικήματα,
#να φέρει παράσημα και βραβεία,
#να ασκεί όλα τα υπόλοιπα καθήκοντα σύμφωνα με το Σύνταγμα.

Ο Πρόεδρος θα πρέπει να είναι μέλος του Ανώτατου Συμβουλίου Άμυνας.
## Εκλογή
Η εκλογή του γίνεται χρησιμοποιώντας το σύστημα των δύο γύρων. Εάν κανένας υποψήφιος δεν λάβει την πλειοψηφία των ψήφων στον πρώτο γύρο, διεξάγεται τελικός γύρος δύο εβδομάδες αργότερα. Προκειμένου να υποβάλουν την υποψηφιότητά τους στην Κρατική Εκλογική Επιτροπή, οι υποψήφιοι απαιτείται να συλλέξουν 7.993 υπογραφές. Νέος πρόεδρος εκλέγεται κάθε πέντε χρόνια, και μπορεί να υπηρετήσει μόνο μέχρι δύο θητείες. Σύμφωνα με το σύνταγμα, η θητεία του Προέδρου μπορεί να παραταθεί σε περίπτωση κήρυξης πολέμου, για όσο διαρκεί ο πόλεμος.

## Θητεία
Σύμφωνα με το Άρθρο 87 του Συντάγματος, η θητεία του Προέδρου τερματίζεται όταν τελειώνει και η θητεία για την οποία εξελέγη, σε περίπτωση ανάκλησης και με την παραίτησή του. Ο Πρόεδρος μπορεί να ανακληθεί από την Συνέλευση, μόνο σε περίπτωση που το Συνταγματικό Δικαστήριο αποφανθεί ότι παραβίασε τις διατάξεις του Συντάγματος. Την σχετική διαδικασία καθαίρεσης και απομάκρυνσης του Προέδρου ξεκινά η Συνέλευση.

## Άσκηση καθηκόντων
Σύμφωνα με το Άρθρο 90 του Συντάγματος, σε περίπτωση που η θητεία του Προέδρου τερματιστεί, μέχρι να εκλεγεί νέος πρόεδρος και όταν ο πρόεδρος προσωρινά εμποδίζεται να ασκήσει τα καθήκοντά του, μπορεί να αναλάβει προεδρικά καθήκοντα η Συνέλευση. Σε περίπτωση που η τελευταία διαλύεται, τότε ο Πρωθυπουργός του Μαυροβουνίου αναλαμβάνει προσωρινά τα καθήκοντα του Προέδρου.

## Πρόεδροι

## Εν ζωή πρώην πρόεδροι

## Παραπομπές


Προεδρος
*
Κατάλογος προέδρων του Μαυροβουνίου

Στο άρθρο παρατίθεται κατάλογος με τους **[[Πρόεδρος του Μαυροβουνίου|Προέδρους]] του [[Μαυροβούνιο|Μαυροβουνίου]]**. 
Πριν το 1974, ο αρχηγός κράτους του Μαυροβουνίου ήταν ο πρόεδρος του κοινοβουλίου.

## Κατάλογος προέδρων του Μαυροβουνίου

### Σοσιαλιστική Δημοκρατία

### Δημοκρατία

### Υπηρεσιακοί πρόεδροι

## Εξωτερικοί σύνδεσμοι
*Επίσημος δικτυακός τόπος του Προέδρου του Μαυροβουνίου

*
Άλαν φιτς Γουόλτερ

Ο **Άλαν Φιτς Βάλτερ, 2ος Υψηλός Στιούαρτ της Σκωτίας** (1140 - 1204) 2ος κληρονομικός Στιούαρτ της Σκωτίας (1178 - 1204) και Σταυροφόρος ήταν γιος και διάδοχος του Βαλτέρος φιτς Άλαν και της συζύγου του Εσκίνα που ανήκε σε ευγενή οικογένεια από την νότια Σκωτία.

## Βιογραφία
Ο Άλαν Φιτς Βάλτερ ήταν Στιούαρτ της Σκωτίας την εποχή του Γουλιέλμου του Λέοντα, στην εποχή του η οικογένεια του διεκδίκησε το Μπιουτ και ανήγειρε στο νησί το *κάστρο του Ρόθεσει*. Ο Άλαν συνόδευσε τον Ριχάρδο τον Λεοντόκαρδο στην Γ΄ Σταυροφορία και επέστρεψε στην Σκωτία τον Ιούλιο του 1191. Την περίοδο 1179 - 1183 εκδόθηκε διάταγμα στο *αβαείο του Μελρόουζ* με το οποίο παραχωρήθηκε δωρεά στο *αβαείο του Κίνλοους*, ανάμεσα στους μάρτυρες βρισκόταν το αβαείο του Μελρόουζ, το αβαείο του Νιούμποτλ, ο Ριχάρδος ντε Μόρβιλ Κοντόσταυλος της Σκωτίας, ο Άλαν γιος του Γουόλτερ της Σκωτίας και ο Γουίλιαμ ντε Λόντερ. Ο Άλαν Φιτς Βάλτερ ήταν προστάτης των Ναιτών και υπεύθυνος για την εξάπλωση του τάγματος στην Σκωτία, εμφανίζεται και σε άλλα διατάγματα του Γουλιέλμου του Λέοντα. Ο Άλαν πέθανε το 1204 και τάφηκε στο *αβαείο του Πέισλι* δίπλα από τον πατέρα του.

## Οικογένεια
Ο Άλαν Φιτς Βάλτερ, 2ος Υψηλός Στιούαρτ της Σκωτίας παντρεύτηκε την Έβα η οποία σύμφωνα με μερικούς ιστορικούς ήταν κόρη του Σβεν Θόρσον και απέκτησε :
*Γουόλτερ Στιούαρτ, 3ος Υψηλός Στιούαρτ της Σκωτίας 
*Δαυίδ 
*Λεονάρδος
*Αβελίνα, παντρεύτηκε τον Ντόνντσαντχ, κόμη του Κάρικ

Μερικές πηγές καταγράφουν την Μαργαρίτα του Γκαλλοουευ σαν μητέρα του Γουόλτερ που είχε συγγένεια με τον Γουλιέλμο Α΄ της Αγγλίας.

## Πρόγονοι

## Παραπομπές


## Πηγές
*Barrow, Geoffrey Wallis Steuart (1981), Kingship and unity: Scotland 1000–1306, University of Toronto Press
*Burke, Messrs., John and John Bernard, The Royal Families of England, Scotland, and Wales, &c., volume 2, London, 1851
*Mackenzie, A. M., MA., D.Litt., The Rise of the Stewarts, London, 1935
*Macquarrie, Alan, Scotland and the Crusades, 1095–1560, Edinburgh, 1985
*Simpson, David, The Genealogical and Chronological History of the Stuarts, Edinburgh, 1713.

## Εξωτερικοί σύνδεσμοι
* Άλαν Στούαρτ, γιος του Γουόλτερ

Αλαν φιτς Γουολτερ
Αγία Θέκλα Πάτμου

Η **Αγία Θέκλα** είναι νησίδα των Δωδεκανήσων κοντά στην Πάτμο, η οποία βρίσκεται δυτικά από το ακρωτήριο Τρυπητή και κατά μήκος της ακτής, μαζί με τις επίσης νησίδες Κεντρονήσι και Άγιο Γεώργιο. Το όνομά της προέρχεται από το εκκλησάκι της Αγίας Θέκλας της Οσιομάρτυρος που υπάρχει στη νησίδα και πανηγυρίζει στις 24 Σεπτεμβρίου. Οι ντόπιοι και οι επισκέπτες μετακινούνται από την παραμονή με βάρκες και καΐκια. Υπάρχει μια όμορφη παραλία που προσεγγίζεται εύκολα από το Αγριολιβάδι*.*Το 2011 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Παραπομπές


Κατηγορία:Βραχονησίδες της Πάτμου
Πετροκάραβο Πάτμου

*Για νησίδες με το ίδιο όνομα δείτε το λήμμα [[Πετροκάραβο]]*

To **Πετροκάραβο** είναι βραχονησίδα των Δωδεκανήσων κοντά στην Πάτμο, η οποία μαζί με τη νησίδα Άνυδρο, βρίσκεται στα βορειοδυτικά του νησιού και στα νότια από τους Φούρνους. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για το είδος Μαυροπετρίτης (*Falco eleonorae)*. Το 2011 αναγνωρίστηκε για πρώτη φορά ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Παραπομπές


Κατηγορία:Βραχονησίδες της Πάτμου
Άγιος Γεώργιος Πάτμου

*Για νησίδες με το ίδιο όνομα, δείτε το λήμμα [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** είναι νησίδα των Δωδεκανήσων κοντά στην Πάτμο, η οποία βρίσκεται δυτικά από το ακρωτήριο Τρυπητή και κατά μήκος της ακτής, μαζί με τις επίσης νησίδες Κεντρονήσι και Αγία Θέκλα. Είναι κοντά στην παραλία του "Γερανού" ή "Λιβάδι του γερανού" και πάνω του υπάρχει εκκλησάκι του Αγίου Γεωργίου στο οποίο οφείλει το όνομά του. Το 2011 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Παραπομπές


Κατηγορία:Βραχονησίδες της Πάτμου
Γουόλτερ Στιούαρτ, 3ος Υψηλός Στιούαρτ της Σκωτίας

O **Γουόλτερ Στιούαρτ, 3ος Υψηλός Στιούαρτ της Σκωτίας** ή **Γουόλτερ Στιούαρτ του Ντάντοναλντ** (πέθανε το 1246), 3ος κληρονομικός Υψηλός Στιούαρτ και δικαστής της Σκωτίας ήταν γιος του Άλαν φιτς Γουόλτερ από άγνωστη μητέρα. Ο Γουόλτερ Στιούαρτ ήταν ο πρώτος από τον Οίκο των Στιούαρτ που χρησιμοποίησε τον τίτλο *Στιούαρτ* ως επώνυμο και περιγράφεται σαν *Στιούαρτ του Ντάντοναλντ*. 

## Οικογένεια

Με την σύζυγο του Μπέθοκ, κόρη του Γκίλλε Κριστ, κόμη του Άνγκους και της συζύγου Μάρτζορι του Χάντιγκτον μικρότερης κόρης του Ερρίκος της Σκωτίας και της Άντα ντε Βαρέν απέκτησε :
* Αλέξανδρος Στιούαρτ, 4ος Υψηλός Στιούαρτ της Σκωτίας.
* σερ Ρόμπερτ του Κρούκστον, κύριος του Ντάρνλεϋ..
* Ιωάννης, σκοτώθηκε στην Ζ΄ Σταυροφορία στη Δαμιέτη (1249).
* Γουόλτερ Μπέιλοκ, o *Φακιδωμένος*, νυμφεύτηκε τη Μαρία του Μέντεϊθ και έγινε κόμης του Μέντεϊθ.
* Γουλιέλμος.
* Βεατρίκη, παντρεύτηκε τον Μάολ Ντομναίχ, κόμη του Λένοξ.
* Χριστίνα.
* Ευφημία, παντρεύτηκε τον Άνταμ Γουάλας.
* Μαργαρίτα, παντρεύτηκε τον εξάδελφό της Νάιαλ, κόμη του Κάρικ. Η κόρη της:
** Μάρτζορι π. 1256-1292, κόμισσα του Κάρικ. Παντρεύτηκε τον Ροβέρτο των Μπρους 6ο κύριο του Άναντεϊλ και γιος της ήταν ο:
*** Ροβέρτος Α΄ των Μπρους 1274-1329, βασιλιάς της Σκωτίας.
* Σιβύλλη, παντρεύτηκε τον Κόλιν Φίτζγκεραλντ, 1ο λόρδο του Κιντάιλ.

## Πρόγονοι


## Παραπομπές


## Πηγές
*Miller, James, The History of Dunbar, Dunbar, 1830, p. 18.
*Burke, Sir Bernard, Ulster King of Arms, Dormant, Abeyant, Forfeited, and Extinct Peerages, London, 1883, p. 606.
*Clay, John W., FSA., editor, The Visitation of Cambridge, 1575 and 1619 by Henery St.George, Richmond Herald, Harleian Society, London, 1897, pps: 7 - 11.
*Mackenzie, A. M., MA., D.Litt., The Rise of the Stewarts, London, 1935, pps.10-11.

Κατηγορία:Οίκος των Στιούαρτ
Άχμιτσι

Το **Άχμιτσι** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Βίτεζ, ο οποίος ευρίσκεται εντός του Καντονιού της Κεντρικής Βοσνίας, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε  κατοίκους.

## Γεωγραφία

## Ιστορία

Τον Απρίλιο του 1993, κατά την διάρκεια της εθνοκάθαρσης της Κοιλάδας της Λάσβα, οι δυνάμεις του Κροατικού Συμβουλίου Άμυνας (HVO) επιτέθηκαν στο χωριό και έσφαξαν περίπου 120 κατοίκους. Το γεγονός αυτό είναι γνωστό με την ονομασία σφαγή του Άχμιτσι.

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Άχμιτσι αριθμούσε  κατοίκους, οι οποίοι ήσαν κατανεμημένοι ως κάτωθι:

## Δείτε επίσης

* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές


## Εξωτερικοί Σύνδεσμοι
*  Maplandia
* 

Κατηγορία:Οικισμοί του Βίτεζ
Τσούκα Πάτμου

*Για νησίδα με ίδιο όνομα, δείτε το λήμμα [[Τσούκα Χάλκης]]*

Η **Τσούκα** είναι βραχονησίδα των Δωδεκανήσων η οποία ανήκει στη συστάδα των Αρκιών. Βρίσκεται στα νότια των Αρκιών, ανάμεσα στο Μακρονήσι και το Τσουκάκι. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: *Falco eleonorae, Larus audouinii, Phalacrocorax aristotelis* και *Puffinus yelkouan*. Το 2001 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Πάτμου.

## Εξωτερικοί σύνδεσμοι

* Vrachonisída Tsoúka: Greece από τον ιστότοπο https://geographic.org 
* Liste der Dodekanes-Inseln  από τον γαλλικό ιστότοπο http://dictionnaire.sensagent.leparisien.fr

## Παραπομπές


Κατηγορία:Βραχονησίδες της Πάτμου
Κατηγορία:Σύμπλεγμα Αρκών
Αϊντινόβιτσι (αποσαφήνιση)

Το όνομα **Αϊντινόβιτσι** μπορεί να αναφέρεται:
*στο Αϊντινόβιτσι (Όλοβο), χωριό της Βοσνίας και Ερζεγοβίνης, το οποίο βρίσκεται στο Δήμο του Όλοβο
*στο Αϊντινόβιτσι (Βίσεγκραντ), χωριό της [Βοσνίας και Ερζεγοβίνης, το οποίο βρίσκεται εντός του Δήμου του Βίσεγκραντ,
Διπολικό τρανζίστορ

μικρογραφία|Δομή ενός τρανζίστορ npn
μικρογραφία|Σύμβολο τρανζίστορ τύπου-npn
μικρογραφία|Σταθεροποιητής τάσης
μικρογραφία|Χαρακτηριστικές IC = f (uCE)

**Το διπολικό τρανζίστορ** **(BJT – Bipolar Junction Transistor)**, είναι ένα ημιαγωγό στοιχείο των ηλεκτρονικών ισχύος, το οποίο αποτελείται από τρεις ζώνες ημιαγωγού στοιχείου διαδοχικά τοποθετημένες. Επομένως, έχουμε δύο τύπους τρανζίστορ: το τρανζίστορ npn και το τρανζίστορ pnp. Στα ηλεκτρονικά ισχύος χρησιμοποιούμε αποκλειστικά το τρανζίστορ npn. Ένα διπολικό τρανζίστορ χρησιμοποιεί ένα μικρό ρεύμα για να ελέγξει ένα πολύ μεγαλύτερο ρεύμα, επιτρέποντας την ενίσχυση ή την εναλλαγή.

## Λειτουργία npn-τρανζίστορ
Το τρανζίστορ λειτουργεί σαν ελεγχόμενος διακόπτης. Για να λειτουργήσει, όμως, απαιτείται *ορθή πόλωση*. Δηλαδή:
* θετική τάση (+) στον *συλλέκτη* (C)
* αρνητική τάση (–) στον *εκπομπό* (Ε ή γειωμένο *εκπομπό*)
* θετική τάση (+) στη *βάση* (Β)

Σημείωση:

Όταν το βέλος του *εκπομπού* δείχνει προς την περιφέρεια του κύκλου, τότε είναι τρανζίστορ-npn. Εάν το βέλος του *εκπομπού* δείχνει προς τη *βάση* τότε είναι τρανζίστορ-pnp.

Όταν το τρανζίστορ είναι *ορθά πολωμένο*, τότε ρέει ένα μικρό ρεύμα ΙΒ από τη *βάση* στον *εκπομπό*, το οποίο ρυθμίζει τη ροή ενός μεγάλου ρεύματος (IC/IE) από τον *συλλέκτη* στον *εκπομπό*. Όσο μεγαλώνουμε το *ρεύμα βάσης* (ΙΒ), τόσο περισσότερο μεγαλώνει το *ρεύμα συλλέκτη* IC. Ο λόγος IC/ΙΒ  ονομάζεται *ενίσχυση* (Β). Συνήθεις τιμές του Β = 50-200.

π.χ.:

Εάν Β=200 και ΙΒ = 5mA, τότε IC = Β∙ΙΒ=200∙5=1000 mA = 1Α
Αϊντινόβιτσι (Βίσεγκραντ)

Το **Αϊντινόβιτσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου του Βίσεγκραντ, ο οποίος ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, δεν αριθμούσε κανέναν κάτοικο.

## Γεωγραφία

## Ιστορία

## Δημογραφία
### Κατανομή του πληθυσμού (1991)
Το 1991, το χωριό αριθμούσε 15 κατοίκους, οι οποίοι ήσαν στο σύνολό τους Μουσουλμάνοι (Βόσνιοι).

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές

## Εξωτερικοί Σύνδεσμοι
*  Maplandia
* 

Κατηγορία:Οικισμοί του Βίσεγκραντ
Κατηγορία:Οικισμοί του Βίσεγκραντ με βοσνιακή πληθυσμιακή πλειοψηφία
Google Lens

Το **Google Lens** είναι εφαρμογή η οποία ανακοινώθηκε από την Google κατά τη διάρκεια του Google I/O 2017, με σκοπό την εμφάνιση σχετικών πληροφοριών μέσω οπτικής ανάλυσης. Η Google εγκαινίασε επίσημα το Google Lens στις 4 Οκτωβρίου, με προεπισκέψεις εφαρμογών προ-εγκατεστημένες στο Google Pixel 2. Τον Νοέμβριο του 2017, η λειτουργία άρχισε να κυκλοφορεί στο Google Assistant για Pixel και Pixel 2 τηλέφωνα. Μια προεπισκόπηση του φακού έχει επίσης εφαρμοστεί στην εφαρμογή Google Photos για τη λειτουργία Pixel phones.

Στις 5 Μαρτίου 2018 η Google κυκλοφόρησε επισήμως το Google Lens σε Google Photos σε τηλέφωνα χωρίς Pixel. Η υποστήριξη για φακούς στην έκδοση iOS του Google Photos πραγματοποιήθηκε στις 15 Μαρτίου 2018

## Χαρακτηριστικά
Όταν καθοδηγείτε την κάμερα του τηλεφώνου σε ένα αντικείμενο, το Google Lens θα προσπαθήσει να εντοπίσει το αντικείμενο και να εμφανίσει σχετικά αποτελέσματα αναζήτησης και πληροφορίες. Για παράδειγμα, όταν δείχνετε την κάμερα της συσκευής σε μια ετικέτα Wi-Fi που περιέχει το όνομα δικτύου και τον κωδικό πρόσβασης, θα συνδεθεί αυτόματα στην πηγή Wi-Fi που έχει σαρωθεί. Ο φακός είναι επίσης ενσωματωμένος με τα Google Photos και το Google Assistant-Apps. Η υπηρεσία είναι παρόμοια με το Google Goggles, μια προηγούμενη εφαρμογή που λειτουργούσε ομοίως αλλά με λιγότερες δυνατότητες. Ο φακός χρησιμοποιεί πιο προηγμένες ρουτίνες βαθιάς μάθησης, παρόμοιες με άλλες εφαρμογές όπως το Bixby Vision (ενσωματωμένο στα νεότερα smartphones της Samsung) και το Image Analysis Toolset (διαθέσιμο στο Google Play). Tα τεχνητά νευρωνικά δίκτυα χρησιμοποιούνται για την ανίχνευση και τον εντοπισμό αντικειμένων, ορόσημων και τη βελτίωση της ακρίβειας της οπτικής αναγνώρισης χαρακτήρων (OCR).

## Παραπομπές


Κατηγορία:Google (λογισμικά)
Κέβιν Τραπ

Ο **Κέβιν Kρίστιαν Τραπ** (*Kevin Christian Trapp*, 8 Ιουλίου 1990) είναι Γερμανός ποδοσφαιριστής που αγωνίζεται ως τερματοφύλακας στην Παρί ΦΚ και στην Εθνική Γερμανίας.

## Καριέρα
### Σε συλλόγους
Ξεκίνησε το 2008 από τη δεύτερη ομάδα της Καϊζερσλάουτερν και το 2011 μετέβη στην πρώτη. To 2012 υπέγραψε στην Άιντραχτ Φραγκφούρτης. Από το 2015 έως το 2019 ήταν παίκτης της Παρί Σεν Ζερμέν, με την οποία κατάκτησε δύο πρωταθλήματα, ένα Κύπελλο, δύο Λιγκ Καπ και τρία Σούπερ Καπ Γαλλίας. Επίσης, τον Δεκέμβριο του 2015 επελέγη στην καλύτερη ομάδα του ΟΥΕΦΑ Τσάμπιονς Λιγκ στη φάση των ομίλων της σεζόν 2015–16. Τον Αύγουστο του 2018 παραχωρήθηκε δανεικός στην Άιντραχτ Φραγκφούρτης για έναν χρόνο. Στις 7 Αυγούστου 2019, η Άιντραχτ Φρανκφούρτης απέκτησε με κανονική μεταγραφή τον Τραπ. Υπέγραψε συμβόλαιο έως το 2024. Το 2022 κατέκτησε το ΟΥΕΦΑ Γιουρόπα Λιγκ. Στις 19 Αυγούστου 2025 υπέγραψε τριετές συμβόλαιο με τη νεοφώτιστη στη Λιγκ 1, Παρί ΦΚ. 

### Στην εθνική ομάδα
Στην εθνική ομάδα έπαιξε για πρώτη φορά στις 6 Ιουνίου 2017 σε έναν φιλικό αγώνα με τη Δανία. Επίσης, ήταν στο ρόστερ της ομάδας στο Κύπελλο Συνομοσπονδιών του 2017, όπου η Γερμανία κατέκτησε το τρόπαιο.

## Προσωπική ζωή
Το 2015 έγινε ζευγάρι με τη Βραζιλιάνα μοντέλο Ιζαμπέλ Γκουλάρτ. Αρραβωνιάστηκαν το 2018.

## Παραπομπές


Κατηγορία:Γερμανοί ποδοσφαιριστές
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές 1. ΦΚ Καϊζερσλάουτερν
Κατηγορία:Ποδοσφαιριστές Άιντραχτ Φραγκφούρτης
Κατηγορία:Ποδοσφαιριστές Παρί ΦΚ
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γερμανίας Κ21
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Ποδοσφαιριστές Παγκοσμίου Κυπέλλου 2022
Κλαούδιο Μπράβο

O **Κλαούδιο Μπράβο** (ισπαν. *Claudio Bravo*, γεννήθηκε στις 13 Απριλίου 1983) είναι Χιλιανός πρώην διεθνής ποδοσφαιριστής που αγωνιζόταν ως τερματοφύλακας.

## Σταδιοδρομία
### Σε συλλόγους
Ξεκίνησε να παίζει επαγγελματικά το 2002 στην Κόλο-Κόλο, με την οποία κατέκτησε ένα πρωτάθλημα. Το 2006 υπέγραψε στη Ρεάλ Σοσιεδάδ, όπου έμεινε για οκτώ χρόνια. Το 2014 έγινε παίκτης της Μπαρτσελόνα, με την οποία κέρδισε δύο πρωταθλήματα, δύο Κύπελλα, ένα Σούπερ Καπ Ισπανίας, ένα Τσάμπιονς Λιγκ, ένα ΟΥΕΦΑ Σούπερ Καπ και ένα Παγκόσμιο Κύπελλο Συλλόγων. Τον Αύγουστο 2016 υπέγραψε στη Μάντσεστερ Σίτι, με την οποία έχει κερδίσει ένα Λιγκ Καπ Αγγλίας.

### Στην εθνική ομάδα
Είναι μέλος της Εθνική Χιλής από το 2004. Έχει αγωνιστεί στα Παγκόσμισ Κύπελλα του 2010 και του 2014. Επίσης, έχει παίξει στα Κόπα Αμέρικα του 2004, του 2007, 2011 και του 2015, όταν και η Χιλή κατέκτησε το πρώτο της τρόπαιο. Επιπλέον, αγωνίστηκε στο Κόπα Αμέρικα Σεντενάριο το 2016 και κατέκτησε ξανά το τρόπαιο. Με συμμετοχή σε 7 διοργανώσεις Κόπα Αμέρικα είναι ο Χιλιανός ποδοσφαιριστής με το αντίστοιχο ρεκόρ για την εθνική ομάδα της χώρας του. Το 2017 αγωνίστηκε στο Κύπελλο Συνομοσπονδιών, στο οποίο η Χιλή έφτασε μέχρι τον τελικό.

## Δείτε επίσης
* Κατάλογος ποδοσφαιριστών ανδρών με 150 ή περισσότερες διεθνείς συμμετοχές

## Παραπομπές


## Εξωτερικοί σύνδεσμοι

* 

Κατηγορία:Χιλιανοί ποδοσφαιριστές
Κατηγορία:Ποδοσφαιριστές Εθνικής Χιλής
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Ρεάλ Σοσιεδάδ
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Κόλο-Κόλο
Κατηγορία:Ξένοι ποδοσφαιριστές στην Ισπανία
Κατηγορία:Ξένοι ποδοσφαιριστές στην Αγγλία
Κατηγορία:Ποδοσφαιριστές Κόπα Αμέρικα 2004
Κατηγορία:Ποδοσφαιριστές Κόπα Αμέρικα 2007
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Κόπα Αμέρικα 2011
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Κόπα Αμέρικα 2015
Κατηγορία:Ποδοσφαιριστές Κόπα Αμέρικα Σεντενάριο
Κατηγορία:Ποδοσφαιριστές Κόπα Αμέρικα 2021
Κατηγορία:Ποδοσφαιριστές Κόπα Αμέρικα 2024
Κατηγορία:Παίκτες νικητές ΟΥΕΦΑ Τσάμπιονς Λιγκ
Κατηγορία:Χιλιανοί ποδοσφαιριστές στο εξωτερικό
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:FIFA Century Club
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Παίκτες νικητές Κόπα Αμέρικα
Κολόφονας Χάλκης

Ο **Κολόφονας** ή **Κολοφώνας** είναι βραχονησίδα του Αιγαίου, η οποία βρίσκεται στον θαλάσσιο χώρο μεταξύ Χάλκης και Ρόδου, στο σύμπλεγμα των Δωδεκανήσων. Έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Αιγαιόγλαρος (*Larus audouinii)* και *Sylvia rueppelli*. Το 1948, μετά την ενσωμάτωση των Δωδεκανήσων, αναφέρεται επίσημα στον σχετικό πίνακα "Νήσων, νησίδων και νησιδίων" του ΦΕΚ Α 39/1948. Το 2011 αναγνωρίστηκε ως οικισμός. Σύμφωνα με την απογραφή του 2011 δεν υπάρχουν μόνιμοι κάτοικοι και σύμφωνα με το σχέδιο Καλλικράτης διοικητικά υπάγεται στο Δήμου Χάλκης.

## Παραπομπές


Κατηγορία:Βραχονησίδες της Χάλκης
Μογκουέτσι Μασίσι

Ο **Μογκουέτσι Μασίσι** (*Mokgweetsi Eric Keabetswe Masisi*, γενν. 21 Ιουλίου 1961) ήταν ο 5ος πρόεδρος της Μποτσουάνας , από την 1η Απριλίου του 2018 έως την 1η Νοεμβρίου 2024. Έχει επίσης υπηρετήσει ως υπουργός Παιδείας από το 2014, και στο παρελθόν ήταν υπουργός Προεδρικών Υποθέσεων και Δημόσιας Διοίκησης από το 2011 έως το 2014. Εξελέγη για πρώτη φορά στο Κοινοβούλιο το 2009.

## Ζωή και σταδιοδρομία
Είναι γιος του Έντισον Μασίσι (1923-2003), διατελέσαντος επί μακρόν βουλευτή της Μοσούπα και επί πολλά έτη μέλους του υπουργικού συμβουλίου. Ο Μογκουέτσι μεγάλωσε στο Γκαμπορόνε, φοιτώντας στο Δημοτικό Σχολείο του Θόρνχιλ και στο Σχολείο Μάρου Α Πούλα. Στο σχολείο αγωνίστηκε στο ποδόσφαιρο και το τένις, αλλά τελικά βρήκε την υποκριτική να είναι η αποστολή του. Το 1984 κέρδισε την αναγνώριση για τον τον πρωταγωνιστικό του ρόλο στην παραγωγή της Γκαμπορόνε  *Κλάψε Πολυαγαπημένη μου Πατρίδα*, και επαινέθηκε από τον Άλαν Πάτον για τις επιδόσεις του όταν ο συγγραφέας επισκέφτηκε τη χώρα. Κατά τη διάρκεια της δεκαετίας του 1980 πρωταγωνίστησε σε πολλές θεατρικές παραγωγές, και, επίσης, είχε ρόλους σε νοτιοαφρικανικές ταινίες δευτέρας διαλογής.

Κατά τη διάρκεια της δεκαετίας του 1980 ο Μασίσι εργάστηκε ως καθηγητής κοινωνιολογίας για αρκετά χρόνια μετά την αποφοίτησή του από το Πανεπιστήμιο της Μποτσουάνα , το 1984, στην Αγγλική Γλώσσα και την Ιστορία. Στη συνέχεια δίδαξε στο σχολείο Δευτεροβάθμιας Εκπαίδευσης της Mmanaana  , το 1984 στο χωριό Μοσούπα και στη συνέχεια στο Πανεπιστήμιο της Μποτσουάνας το 1987 ως ειδικός για ένα πρόγραμμα σπουδών ανάπτυξης. Το 1989 φοίτησε στο Κρατικό Πανεπιστήμιο της Φλόριντα για να αποκτήσει μεταπτυχιακό δίπλωμα ειδίκευσης στην Εκπαίδευση, έπειτα από το οποίο προσελήφθη από την UNICEF στην Μποτσουάνα.

Ο Μασίσι εξελέγη βουλευτής στην Μοσούπα στις γενικές εκλογές του 2009 και αμέσως διορίστηκε βοηθός υπουργός επί Προεδρικών Υποθέσεων και Δημόσιας Διοίκησης, τον Οκτώβριο του 2009. Έπειτα διορίστηκε ως υπουργός Προεδρικών Υποθέσεων και Δημόσιας Διοίκησης, τον Ιανουάριο του 2011, στη συνέχεια υπουργός Παιδείας και Ανάπτυξης Δεξιοτήτων με την ιδιότητα του ηθοποιού, τον Απρίλιο του 2014. Επανεξελέγη στο Κοινοβούλιο τον Οκτώβριο του 2014, και διορίστηκε υπουργός Παιδείας και Ανάπτυξης Δεξιοτήτων στις 28 Οκτωβρίου 2014.

Διορίστηκε από τον πρόεδρο Ίαν Χάμα ως Αντιπρόεδρος της Μποτσουάνας στις 12 Νοεμβρίου 2014, ενώ παρέμεινε στη θέση του ως υπουργός Παιδείας. Την 1η Απριλίου του 2018, ορκίστηκε ως ο 5ος Πρόεδρος της Μποτσουάνας.

Επίσης, διορίστηκε από τον πρόεδρο Χάμα ως πρύτανης του Πανεπιστημίου της Μποτσουάνας στις 5 Ιουλίου 2017. Διαδέχθηκε στη θέση αυτή τον αποβιώσαντα πρώην πρόεδρο Μασίρε, ο οποίος είχε υπηρετήσει ως πρύτανης, μέχρι που πέθανε στις 22 Ιουνίου 2017.

### Εκλογές 2019
Τον Οκτώβριο του 2019 ο Μασίσι επανεξελέγη πρόεδρος μετά την μεγαλύτερη απειλή για το BDP και την ενότητά του, επειδή ο Ίαν Χάμα εγκατέλειψε το BDP και προσχώρησε στο Πατριωτικό Μέτωπο της Μποτσουάνας. 

## Παραπομπές


Κατηγορία:Πρόεδροι της Μποτσουάνας
Αλιμπέγκοβτσι

Το **Αλιμπέγκοβτσι** (κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του Δήμου της Ούσορα, ο οποίος ευρίσκεται εντός του Καντονιού της Ζένιτσα-Ντόμποϊ, το οποίο ευρίσκεται εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της βοσνιακής απογραφής του 2013, αριθμούσε  κατοίκους.

Προ του Πολέμου της Βοσνίας, το χωριό αποτελούσε μέρος του Δήμου του Ντόμποϊ.

## Γεωγραφία

Το χωριό ευρίσκεται επί των όχθων του ποταμού Ούσορα, εξ αριστερών παραποτάμου της Μπόσνα.

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές

## Εξωτερικοί Σύνδεσμοι
*  Maplandia
* 

Κατηγορία:Οικισμοί της Ούσορα
Κατηγορία:Οικισμοί της Ούσορα με κροατική πληθυσμιακή πλειοψηφία
Ρουστάβι

Το **Ρουστάβι** (γεωργιανά: რუსთავი) είναι πόλη στα νοτιοανατολικά της Γεωργίας, στην επαρχία Κβέμο Κάρτλι, η οποία βρίσκεται 25 χιλιόμετρα νοτιοανατολικά της πρωτεύουσας Τιφλίδα. Βρίσκεται στον ποταμό Κύρο στις . Έχει πληθυσμό 125.103 κατοίκους (απογραφή του 2014) και στην πόλη δεσπόζει το μεταλλουργικό εργοστάσιο του Ρουστάβι.

Η ιστορία του Ρουστάβι έχει δύο φάσεις: την πρώιμη ιστορία από την αρχαιότητα έως την καταστροφή της πόλης τον 13ο αιώνα και τη σύγχρονη ιστορία από τη σοβιετική εποχή μέχρι σήμερα.

## Δημογραφικά
### Εθνοτικές ομάδες
Σύμφωνα με τη Γεωργιανή απογραφή, το 91,8% του πληθυσμού αποτελείται από γεωργιανούς· ακολουθούν οι Αζέροι με 4,1% και οι Αρμένιοι με 2,2%. Το υπόλοιπο 1,9% αποτελείται από Ρώσους, Οσσετούς, Αβασγούς και Έλληνες.

### Θρησκεία
Η κύρια θρησκεία είναι ο Χριστιανισμός (Ορθόδοξοι Χριστιανοί) που ασκείται κατά 95,3%, ακολουθούμενος από το Ισλάμ (Μουσουλμάνοι Σιίτες) που ασκείται κατά 1,3% και ακολουθούμενο από την Αρμενική Εκκλησία με λιγότερο από 1%.

## Εξωτερικοί σύνδεσμοι

* Ανάρτηση σχετικά με το Ρουστάβι

## Παραπομπές


Κατηγορία:Πόλεις της Γεωργίας
Φλαβία Τιτιανή

Η **Φλαβία Τιτιανή** (*Flavia Titiana*, ? - μετά το 193) ήταν η σύζυγος του Περτίνακα Αυτοκράτορα της Ρώμης. 

## Βιογραφία
Η Φλαβία Τιτιανή ήταν κόρη του Τίτου Φλάβιου Κλαύδιου Σουλπικιανού συγκλητικού και της Φλαβίας Τιτιανής. Ήταν εγγονή του Τίτου Φλάβιου Τιτιανού, διοικητή της Αιγύπτου, που πιστεύεται, ότι ήταν γιος τού Τίτου Φλάβιου Κλήμη και της Φλαβίας Δομιτίλλας, εγγονής τού Βεσπασιανού.

Παντρεύτηκε τον Πόπλιο Έλβιο Περτίνακα, έναν πλούσιο αυτοδημιούργητο άνθρωπο, που είχε μία επιτυχημένη στρατιωτική και την πολιτική σταδιοδρομία. Η Τιτιανή γέννησε δύο παιδιά, τον Πόπλιο Έλβιο Πέρτινακα και μια κόρη.

Όταν οι νέοι πρώτοι της Συγκλήτου (principes) προσέφεραν τη συνηθισμένη θυσία στοn Καπιτωλίνο λόφο, η Ρωμαϊκή Γερουσία έδωσε στη Φλαβία Τιτιανή τον τιμητικό τίτλο της Αυγούστας.

Μετά τη δολοφονία του Πέρτινακα από την Πραιτοριανή Φρουρά, ούτε η Τιτιανή, ούτε τα παιδιά της βλάφτηκαν. Η αρκετά αναξιόπιστη *Ιστορία των Αυγούστων* ισχυρίζεται, ότι η Τιτιανή "ήταν ερωτευμένη αρκετά ανοιχτά με έναν άνδρα, που τραγουδούσε με λύρα", αλλά αυτό δεν ανησυχούσε τον Πέρτινακα.

## Παραπομπές


## Εξωτερικοί σύνδεσμοι

Κατηγορία:Γυναίκες στην Αρχαία Ρώμη
Κατηγορία:Ρωμαίες Αυτοκράτειρες
Β΄ κατηγορία ποδοσφαίρου ανδρών Κύπρου 2018-19

Η **Β΄ κατηγορία ποδοσφαίρου ανδρών Κύπρου 2018-19** ήταν η 64η έκδοση της Β΄ κατηγορίας ποδοσφαίρου της Κύπρου. Το πρωτάθλημα κέρδισε ο Εθνικός Άχνας για 3η φορά στην ιστορία του.

## Σύστημα διεξαγωγής
Στο πρωτάθλημα της Β΄ κατηγορία την περίοδο 2018-19 συμμετείχαν 16 ομάδες. Οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχθηκε η ομάδα που συγκέντρωσε τους περισσότερους βαθμούς. Η πρωταθλήτρια ομάδα και η ομάδα που τερμάτισε στη δεύτερη θέση προβιβάστηκαν στην Α΄ κατηγορία 2019-20 και οι τέσσερις τελευταίεςυποβιβάστηκαν στην Γ΄ κατηγορία 2019-20.

Πριν την ολοκλήρωση του πρωταθλήματος η ΚΟΠ αποφάσισε όπως το πρωτάθλημα Β΄ κατηγορίας 2019-20 διεξαχθεί σε δύο παράλληλους ομίλους. Η τοποθέτηση κάθε ομάδας εξαρτιόταν από την θέση που κατάλαβε στο πρωτάθλημα της περιόδου 2018-19.

### Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα 0 βαθμοί.

## Αλλαγές σε σχέση με την [[Β΄ κατηγορία ποδοσφαίρου ανδρών Κύπρου 2017-18|περίοδο 2017-18]]
;Ομάδες που δεν συμμετείχαν στο πρωτάθλημα
Ομάδες που προήχθησαν στην Α΄ κατηγορία 2018-19
* Ένωσις Νέων Παραλιμνίου

Ομάδες που διαβαθμίστηκαν στην Γ΄ κατηγορία 2018-19:
* Ποδοσφαιρικός Όμιλος Ξυλοτύμβου 2016
* Εθνικός Άσσιας
* Χαλκάνορας Ιδαλίου

;Ομάδες που συμμετείχαν στο πρωτάθλημα
Ομάδες που διαβαθμίστηκαν από την Α΄ κατηγορία 2017-18

* Ολυμπιακός Λευκωσίας
* Άρης Λεμεσού
* Εθνικός Άχνας

Ομάδες που προήχθησαν από την Γ΄ κατηγορία 2017-18:
* Ονήσιλος Σωτήρας 2014
* ΜΕΑΠ Πέρα Χωρίου Νήσου
* Ακρίτας Χλώρακας

## Ομάδες, στάδια και τοποθεσίες
Στον πιο κάτω πίνακα παρουσιάζονται οι ομάδες που συμμετέχουν στο πρωτάθλημα και τα στάδια που χρησιμοποιούν.

## Βαθμολογία
Η τελική βαθμολογία του πρωταθλήματος ήταν:

Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.


Ισοβαθμία:
αΟμόνοια-ΑΣΙΛ 3-0, ΑΣΙΛ-Ομόνοια 1-0
βΑΕΖ-Καρμιώτισσα 2-0, Καρμιώτισσα-ΑΕΖ 3-1
γΑΟΑΝ-Ακρίτας 3-0, Ακρίτας-ΑΟΑΝ 0-5


## Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος:

## Παραπομπές


## Πηγές
*

## Δείτε επίσης
* Β΄ κατηγορία ποδοσφαίρου ανδρών Κύπρου
* Κύπελλο Κύπρου ποδοσφαίρου ανδρών 2018-19
* Ποδόσφαιρο στην Κύπρο
* Σύστημα ποδοσφαιρικών πρωταθλημάτων Κύπρου

Κατηγορία:Β΄ κατηγορία ποδοσφαίρου ανδρών Κύπρου
Κατηγορία:Εγχώρια ποδοσφαιρικά πρωταθλήματα 2018–2019
Αμάιλιγιε

Το **Αμάιλιγιε** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως της Μπιγιέλινα, η οποία ευρίσκεται εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε  κατοίκους.

## Γεωγραφία

Το χωριό ευρίσκεται επί των όχθων της Ντρίνα, εκ δεξιών παραποτάμου του Σάβα.

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

### Τοπική κοινότητα
Το 1991, η τοπική κοινότητα του Αμάιλιγιε αριθμούσε  κατοίκους, οι οποίοι ήσαν κατανεμημένοι ως κάτωθι:

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές

## Εξωτερικοί Σύνδεσμοι
*  Maplandia
* 

Κατηγορία:Οικισμοί της Μπιγιέλινα
Εκλογές στο Μπουτάν

**Εκλογές** διεξάγονται στο **[[Μπουτάν]]** σε εθνικό (βουλευτικές) και σε τοπικά επίπεδα. Το δικαίωμα ψήφου είναι καθολικό για τους πολίτες που είναι ηλικίας 18 ετών και άνω.  Στις εθνικές εκλογές επιτρέπεται η περιορισμένη συμμετοχή κομμάτων για την Κάτω Βουλή και κατ' επέκταση για την εκτελεστική εξουσία που προτείνεται από την πλειοψηφία.

Η Βουλή αποτελείται από δύο σώματα. Η **[[Εθνοσυνέλευση (Μπουτάν)|Εθνοσυνέλευση του Μπουτάν]]** είναι η Κάτω Βουλή και απαρτίζεται από 47 μέλη. Ο μέγιστος αριθμός εδρών είναι 55, με κάθε βουλευτή να εκπροσωπεί μία μονοεδρική περιφέρεια. Μεταξύ των ετών 2008 και 2011, το κυβερνών Κόμμα Ειρήνης και Ευημερίας του Μπουτάν κέρδισε 45 έδρες και το αντιπολιτευόμενο Δημοκρατικό Κόμμα του Λαού (PDP) άλλες 2.

To **[[Εθνικό Συμβούλιο του Μπουτάν]]** είναι η Άνω Βουλή και απαρτίζεται από 20 μη κομματικά μέλη που εκλέγονται με την ψήφο του λαού από κάθε περιφέρεια (dzongkhag) και άλλα 5 μέλη, διορισμένα από τον βασιλιά. Οι πρώτες εκλογές για την ανάδειξη των μελών του Εθνικού Συμβουλίου διεξήχθησαν στις 31 Δεκεμβρίου 2007.

Πριν το 2007, το Μπουτάν διέθετε εθνικό κοινοβούλιο με ένα σώμα, γνωστό ως Τσογκντού. Με το Σύνταγμα του Μπουτάν το 2008, το κοινοβούλιο έγινε με δύο σώματα και οι πρώτες εκλογές για την ανάδειξη της Εθνοσυνέλευσης έγιναν την ίδια χρονιά. Τοπικές εκλογές διεξήχθησαν το 2011.

## Εθνοσυνέλευση

### Πρόσφατες εκλογές (2023-24)

### 2008

### 2013
Στις 31 Μαΐου και 13 Ιουλίου 2013 διενεργήθηκαν εκλογές για τα μέλη της Εθνοσυνέλευσης. Το αποτέλεσμα ήταν η νίκη του αντιπολιτευόμενου Δημοκρατικού Λαϊκού Κόμματος (PDP) κερδίζοντας τις 32 από τις συνολικά 47 έδρες. Ήταν οι δεύτερες γενικές εκλογές στην ιστορία της χώρας.

### 2018

## Εθνικό Συμβούλιο
### Εκλογές Εθνικού Συμβουλίου 2023
Οι πιο πρόσφατες εκλογές για το Εθνικό Συμβούλιο διεξήχθησαν στις 20 Απριλίου 2023.
Τα 20 μέλη του Εθνικού Συμβουλίου εξελέγησαν από μονοεδρικές περιφέρειες με το πλειοψηφικό σύστημα.

Η συμμετοχή στις εκλογές ήταν 54,64%
### 2007-2008
Οι πρώτες εκλογές για Εθνικό Συμβούλιο έγιναν (για 15 μέλη) στις 31 Δεκεμβρίου 2007, παρότι η διεξαγωγή τους είχε προγραμματιστεί αρχικά για τις 26 Δεκεμβρίου. Τα 5 μέλη εξελέγησαν στις 29 Ιανουαρίου 2008.
Το νέο Εθνικό Συμβούλιο είχε 25 μέλη, από τα οποία τα 20 εξελέγησαν άμεσα στις 20 περιφέρειες (dzongkhag) από 312.817 εγγεγραμμένους ψηφοφόρους και άλλα πέντε διορίστηκαν από τον βασιλιά.

### 2013
Στις εκλογές για Εθνικό Συμβούλιο στις 23 Απριλίου 2013 εξελέγησαν τα 20 μέλη σε μονοεδρικές εκλογικές περιφέρειες, αντίστοιχες με τις 20 περιφέρειες της χώρας. Όλοι οι υποψήφιοι ήταν ανεξάρτητοι, καθώς τα μέλη του Εθνικού Συμβουλίου απαγορεύεται να ανήκουν σε κόμματα. Άλλα 5 μέλη διορίστηκαν από τον βασιλιά.

## Αποτελέσματα

### Εκλογές Εθνικού Συμβουλίου του Μπουτάν 2018

Εκλογές για Εθνικό Συμβούλιο διεξήχθησαν στις 20 Απριλίου 2018.

## Παραπομπές
Εκλογές Εθνικού Συμβουλίου του Μπουτάν (2018)

**Εκλογές για Εθνικό Συμβούλιο** διεξήχθησαν στο Μπουτάν στις 20 Απριλίου 2018.

## Εκλογικό σύστημα
Από τα συνολικά 25 μέλη του Εθνικού Συμβουλίου τα 20 εκλέγονται σε μονοεδρικές περιφέρειες με το πλειοψηφικό σύστημα.

## Αποτελέσματα

## Παραπομπές


2018
Μπουταν
Πίππα Μίντλετον

Η **Φιλίππα Σάρλοτ Μάθιους** (το γένος **Μίντλετον**, αγγλικά: *Philippa Charlotte Middleton*, 6 Σεπτεμβρίου 1983) είναι Βρετανή, μέλος της υψηλής κοινωνίας, συγγραφέας και αρθρογράφος σε εφημερίδα. Είναι η μικρότερη αδερφή της Πριγίπισσας της Ουαλίας και έλαβε την προσοχή των μέσων ενημέρωσης όταν εμφανίστηκε ως παράνυφος στον γάμο της αδερφής της με τον Πρίγκιπα Ουίλιαμ.

## Βιογραφία
Γεννήθηκε στο νοσοκομείο Royal Berkshire του Μπέρκσαϊρ της Αγγλίας. Είναι το δεύτερο από τα τρία παιδιά του Μάικλ Μίντλετον (γενν. 1949), πρώην πιλότου της British Airways, και της Καρόλ Μίντλετον (γενν. 1955), πρώην αεροσυνοδού. Βαφτίστηκε χριστιανή στην εκκλησία St Andrew's Bradfield στο Μπέρκσαιρ.

Το 1995, η οικογένειά της μετακόμισε στο Bucklebury του Μπέρκσαιρ. Όπως η αδερφή της, η Μίντλετον εκπαιδεύτηκε αρχικά στο ιδιωτικό σχολείο St Andrew's School στο Pangbourne και έπειτα στο Downe House School, σχολείο θηλέων στο Cold Ash. Η Μίντλετον αποφοίτησε από το Πανεπιστήμιο του Εδιμβούργου με πτυχίο Αγγλικής Φιλολογίας. Κατά την διάρκεια των σπουδών της, συγκατοικούσε με τον Lord Edward Innes-Ker, γιο του Δούκα του Roxburghe, και με την Earl Percy, κληρονόμος του Δούκα του Northumberland.

## Πριγκιπικός γάμος
Η επίσημη ανακοίνωση του γάμου της αδερφής της έγινε στις 16 Νοεμβρίου 2010. Η Μίντλετον ήταν η παράνυφος. Στον γάμο, το λευκό φόρεμα της Μίντλετον, το οποίο, όπως και το νυφικό, είχε σχεδιάσει ο Αλεξάντερ ΜακΚουίν, επαινέθηκε αρκετά στα μέσα ενημέρωσης. Αντίγραφα του φορέματος ήταν σύντομα διαθέσιμα σε πολυκαταστήματα και υπήρξε μεγάλη ζήτηση.

## Φιλανθρωπία
Τον Απρίλιο του 2013, η Μίντλετον έγινε πρέσβειρα του Mary Hare School για τα κωφάλαλα παιδιά στο Μπέρκσαιρ.

Τον Ιούνιο του 2014, η Μίντλετον έγινε πρέσβειρα του British Heart Foundation (BHF). Τον ίδιο μήνα, συμμετείχε στο Race Across America, έναν αγώνα με ποδήλατα 3,000 μιλίων σε όλες τις ΗΠΑ. Ακολούθησε το Bosphorus Cross-Continental Swimming Race, ένας αγώνας κολύμβησης 6.5&nbsp;km στην Κωνσταντινούπολη. Το ποδήλατό της πουλήθηκε στο eBay και τα έσοδα πήγαν στο BHF. Έπειτα συμμετείχε στο Roll out the Red Ball στο ξενοδοχείο Park Lane Hotel στις 10 Φεβρουαρίου 2015. Πούλησε ένα από τα φορέματά της L.K.Bennett στην ίδια εκδήλωση. Συμμετείχε στο Brighton Bike Ride που έλαβε χώρα στο Λονδίνο στις 21 Ιουνίου 2015.

Τον Σεπτέμβριο του 2016, η Μίντλετον κυκλοφόρησε το δεύτερο βιβλίο της, *Heartfelt*, τα έσοδα του οποίου πήγαν στο British Heart Foundation.

## Προσωπική ζωή
Τον Ιούλιο του 2016, αρραβωνιάστηκε τον πρώην οδηγό αγώνων Τζέιμς Μάθιους και στις 20 Μαΐου 2017 παντρεύτηκαν στο Μπέρκσαϊρ. Τα ανίψια της Μίντλετον, Πριγκίπισσα Σάρλοτ και Πρίγκιπας Τζορτζ του Κέιμπριτζ ήταν παράνυμφοι. Η Μίντλετον και ο Μάθιους έχουν αποκτήσει μαζί δύο παιδιά: τον Άρθουρ Μάικλ Ουίλιαμ (γενν. 15 Οκτωβρίου 2018) και την Γκρέις Ελίζαμπεθ Τζέιν (γενν. 15 Μαρτίου 2021).

## Εξωτερικοί σύνδεσμοι
* 

Κατηγορία:Βρετανοί συγγραφείς
Πρόεδρος της Γεωργίας

Ο **Πρόεδρος της Γεωργίας** (γεωργιανά: *საქართველოს პრეზიდენტი*) είναι ο αρχηγός του κράτους και αρχηγός των ενόπλων δυνάμεων της Δημοκρατίας της Γεωργίας. Ο ρόλος του είναι εθιμοτυπικός, όπως και σε πολλές άλλες κοινοβουλευτικές δημοκρατίες, καθώς ο πρωθυπουργός είναι ο επικεφαλής της κυβέρνησης. Το αξίωμα του προέδρου δημιουργήθηκε από το Ανώτατο Συμβούλιο της Δημοκρατίας της Γεωργίας στις 14 Απριλίου 1991, πέντε ημέρες μετά την ανακήρυξη της ανεξαρτησίας της Γεωργίας από τη Σοβιετική Ένωση. Ο πρόεδρος έχει πενταετή θητεία. Η Σαλομέ Ζουραμπισβίλι, ανέλαβε η πρώτη γυναίκα στο αξίωμα αυτό στις 16 Δεκεμβρίου 2018.

## Συνταγματικές εξουσίες και καθήκοντα
Ο πρόεδρος της Γεωργίας είναι ο επικεφαλής του κράτους και ο εγγυητής της εθνικής ανεξαρτησίας και της ενότητας της χώρας. Αυτός εξασφαλίζει τη λειτουργία των κρατικών οργάνων σύμφωνα με το σύνταγμα και εκπροσωπεί τη χώρα στις εξωτερικές της σχέσεις με άλλες χώρες.

Εκλέγεται με βάση την καθολική, ισότιμη, μυστική και άμεση ψηφοφορία για περίοδο πέντε ετών. Ο πρόεδρος δεν μπορεί να εκλεγεί για περισσότερες από δύο διαδοχικές θητείες. Οποιοσδήποτε πολίτης της Γεωργίας που έχει δικαίωμα ψήφου και ο οποίος έχει συμπληρώσει την ηλικία των 35 ετών, έχει ζήσει στη Γεωργία για τουλάχιστον πέντε χρόνια και διαμένει στη Γεωργία τα τρία τελευταία χρόνια πριν από τις εκλογές, δύναται να γίνει πρόεδρος. Ο πρόεδρος της Γεωργίας δεν έχει το δικαίωμα να εξασκεί οποιοδήποτε άλλο αξίωμα, συμπεριλαμβανομένης της συμμετοχής του σε κάποιο κόμμα, να ασκεί επιχειρηματική δραστηριότητα, να λαμβάνει μισθό ή άλλη μόνιμη αμοιβή για οποιαδήποτε άλλη δραστηριότητα.

Ο πρόεδρος της Γεωργίας συνάπτει διεθνείς συνθήκες και συμφωνίες και διεξάγει διαπραγματεύσεις με ξένα κράτη σε συνεργασία με την κυβέρνηση. Κατόπιν εντολής της κυβέρνησης, διορίζει και απολύει πρεσβευτές της Γεωργίας και άλλους διπλωματικούς εκπροσώπους. Επίσης, λαμβάνει τα διαπιστευτήρια πρεσβευτών και άλλων διπλωματικών εκπροσώπων ξένων κρατών και διεθνών οργανισμών, σε συμφωνία με την κυβέρνηση. Οι νομοθετικές πράξεις του προέδρου απαιτούν την υπογραφή συγκατάθεσης από τον πρωθυπουργό. Εξαιρέσεις είναι οι πράξεις του προέδρου που εκδίδονται κατά τη διάρκεια ισχύος στρατιωτικού νόμου.

## Παραπομπές


Προεδρος
DBpedia

Η **DBpedia** είναι εγχείρημα με απώτερο σκοπό την εξαγωγή, διασύνδεση και επαναχρησιμοποίηση δομημένης πληροφορίας διαμέσου του Web από τη Βικιπαίδεια. Τα δεδομένα που αντλούνται μπορούν να είναι αντικείμενο επεξεργασία από λογισμικό και να διασυνδεθούν με οποιοδήποτε τρόπο, προσφέροντας δυνατότητες για διάφορες άλλες εφαρμογές.

## Εξωτερικοί σύνδεσμοι
* 
*  

Κατηγορία:Ανοιχτά δεδομένα
Κατηγορία:Ελεύθερο λογισμικό
Κατηγορία:Βάσεις δεδομένων
Ομάρ Αλί Σαϊφουντιέν Γ΄

Ο **Ομάρ Αλί Σαϊφουντιέν** ήταν σουλτάνος του Μπρουνέι έως το 1967 που τον διαδέχθηκε ο γιος του Χασανάλ Μπολκιάχ σουλτάν. Ο σουλτάνος αυτός υπήρξε ιδιαίτερο συντηρητικός. Επίσης ο γιος του Χασανάλ Μπολκιάχ απείλησε αυτούς που γιορτάζουν τα Χριστούγεννα με φυλάκιση 5 ετών. Ο Ομάρ Αλί Σαιφουντιέν είναι γνωστός για το μουσουλμανικό τέμενος που έκτισε στην Μπαντάρ Σερί Μπεγκαβάν. Επίσης ο γιος του κήρυξε το Μπρουνέι ισλαμικό κράτος σαν τη Σαουδική Αραβία και το Ιράν.

## Παραπομπές


Κατηγορία:Σουλτάνοι
Κατηγορία:Μπρουνέι
Αγαλμάτιο Καλού Ποιμένος (Βυζαντινό Μουσείο Αθηνών)

Το **Αγαλμάτιο του Καλού Ποιμένος** φιλοξενείται στο Βυζαντινό και Χριστιανικό Μουσείο της Αθήνας.

## Περιγραφή
Ο Ποιμήν παριστάνεται μετωπικός. Είναι από μάρμαρο υλικό με διαστάσεις 0,72 Χ 0,30 Χ 0,24. Χρονολογικά τοποθετείται τον 4ο αιώνα και η προέλευση κατασκευής του είναι η Κόρινθος. Έχει μορφή παιδιού και πατάει σε κυκλικό βάθρο στον τύπο της αττικής βάσης ιωνικού κίονα. Φέρει στους ώμους του κριό, τον οποίο κρατάει με το δεξί του χέρι πίσω από τα πόδια. Λείπει το αριστερό χέρι του Ποιμένος και η κεφαλή του κριού. Φοράει κοντό χειριδωτό χιτώνα που καταλήγει με διπλό περίγραμμα πάνω από τα γόνατα και δορά με ακανόνιστες τριγωνικές απολήξεις, που συγκρατείται στον αριστερό του ώμο, καλύπτει μέρος του χιτώνα και αναδιπλώνεται προ του στήθους. Κάθετες αυλακώσεις σε ορισμένα σημεία του χιτώνα αποδίδουν πτυχώσεις χωρίς πλαστικότητα. Μικρός στην αριστερή πλευρά του Ποιμένος συνδέεται με τελαμώνα που περνάει χιαστί από το δεξί του ώμο, πάνω από το χιτώνα. Φορεί υποδήματα με γεωμετρικά διακοσμητικά θέματα. Το πρόσωπο πλαισιώνει κυκλικά κοντή κόμη και έχει ελαφρό μειδίαμα. Οι κόρες των ματιών αποδίδονται με μικρές οπές τρυπανιού. Στη βάση εκατέρωθεν του ποιμένος παριστάνονται δύο πρόβατα μικρού μεγέθους, σε σύγκριση με τον κριό που φέρει στους ώμους, με τα κεφάλια γυρισμένα προς τα άνω

## Παραπομπές


## Πηγές
* Μαρία Σκλάβου Μαυροειδή, Γλυπτά του Βυζαντινού Μουσείου Αθηνών : κατάλογος, εκδ.Ταμείο Αρχαιολογικών Πόρων και Απαλλοτριώσεων,Αθήνα 1999.

Κατηγορία:Βυζαντινό και Χριστιανικό Μουσείο Αθηνών
Προτομή γυναίκας (Βυζαντινό Μουσείο Αθηνών)

Η **Προτομή γυναίκας** είναι μαρμάρινο έκθεμα διαστάσεων 0,72 x 0,37 μ. προελεύσεως από τη Σμύρνη της Μικράς Ασίας και χρονικά τοποθετείται στον 4ο αιώνα. Εκτίθεται στο Βυζαντινό και Χριστιανικό Μουσείο της Αθήνας.

## Περιγραφή
Η προτομή φέρει συμφυή κυλινδρική βάση. Παριστάνει γυναικεία μορφή, μετωπική σε στάση δέησης, η οποία φορεί πτυχωτό χιτώνα κλειστό στο λαιμό και ιμάτιο που καλύπτει το κεφάλι και τους ώμους. Η κόμη είναι χωρισμένη σε δύο μέρη και μέρος της φαίνεται πάνω από το μέτωπο. Στο κεφάλι φέρει διάδημα από κυκλική βάση στην οποία είναι προσαρτημένος βλαστός με πυκνά φύλλα ελιάς. Στο κάτω τμήμα ταινία με μεγαλογράμματη γραφή: *ICBARΔΙΑ*. Στον αριστερό ώμο σώζεται τμήμα στηρίγματος. Η προτομή μάλλον μη χριστιανική, ανήκε σε ιέρεια, κοσμούσε κόγχη, επειδή η πίσω όψη της είναι ακατέργαστη. Η χρονολόγησή της βασίζεται στη διάπλαση του προσώπου με τα μεγάλα μάτια και τις κόρες υψηλά, κάτω από τα βλέφαρα, αποδοσμένες με οπές τρυπανιού.
## Παραπομπές

## Πηγές
* Μαρία Σκλάβου Μαυροειδή, «Γλυπτά του Βυζαντινού Μουσείου Αθηνών»: κατάλογος, εκδ. Ταμείο Αρχαιολογικών Πόρων και Απαλλοτριώσεων, Αθήνα 1999.

Κατηγορία:Βυζαντινό και Χριστιανικό Μουσείο Αθηνών